ગણિતના વર્ગમાં ૬૦ વિધાર્થીઓમાં ફક્ત ૫ વિદ્યાર્થીની અને એનાથી વિપરીત જીવ વિજ્ઞાનના વર્ગમાં ૫૦ વિધાર્થીની અને ફક્ત ૩ વિધાર્થી. એક મિત્રની ગેરહાજરીમાં તો જાણે એવું લાગે કે ટ્રેનમાં મહિલા આરક્ષિત ડબ્બામાં બેસી ગયા હોય અને પાછો ડબ્બો આખો ભરચક હોય. હુ એકનો એક દીકરો અને ઘરમાં પપ્પાની ગેરહાજરીમાં વિધવા માં નો એકલો સહારો હોવાથી મને પહેલેથી જ ઘરની બહાર જવાની છૂટ નહીવત જેટલી એટલે મૂળ શરમાળ પ્રકૃતિ ધરાવનાર એટલે એ દિવસ સુધી મારે એક બે યુવતીઓ સાથે વાત કરવાની બે લીટી જેટલી જ થઇ હશે. અને હમણાં તો આટલી બધી યુવતીઓ અને પાછું જીવ વિજ્ઞાનમાં શરીર વિજ્ઞાનનું પ્રકરણ આવે એટલે મારા તો હૃદયના ધબકારા વધી જાય અને પેટમાં ગડબડ થવા માંડે, પરસેવે રેબઝેબ થઇ જવાય. આવું લગભગ મારી સાથે ચાર પાંચ વાર બન્યું હશે. ઓછામાં વધારાનું પાછું ભણાવનાર પણ મહિલા શિક્ષિકા.. એક દિવસ તો નક્કી કરીને સ્ટાફ રૂમમાં ગયો અને જીવ વિજ્ઞાનને કાયમ માટે છોડી દેવાની અરજી કરી દીધી. (એક રીતે તો ત્યાં ભીખ જ માંગી તી.)